**projektas**

**reg. Nr. T-137**

**2.10.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PRITARIMO BENDRADARBIAVIMO SUTARČIŲ SUDARYMUI SU PASVALIO RAJONO SAVIVALDYBĖS ĮSTAIGOMIS IR MOKYTOJAIS**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 12 punktu, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.4, 5 ir 6 punktais, atsižvelgdama į Vytauto Didžiojo universiteto 2020 m. balandžio 29 d. raštą Nr. 1-428 „Dėl bendradarbiavimo sutarties“, į Pasvalio sporto mokyklos 2020 m. birželio 3 d. raštą Nr. SR-50 „Dėl pritarimo pasirašyti bendradarbiavimo sutartį“ ir į Pasvalio kultūros centro 2020 m. birželio 4 d. raštą Nr. R2-135 „Dėl atsakingo asmens paskyrimo“, Pasvalio rajono savivaldybės taryba nusprendžia:

1. Pritarti bendradarbiavimo sutartims, sudaromoms tarp Pasvalio rajono savivaldybės, Pasvalio rajono savivaldybės įstaigų ir mokytojų (pridedama).

2. Įgalioti Pasvalio rajono savivaldybės merą Gintautą Gegužinską pasirašyti šio sprendimo 1 punkte nurodytas sutartis ir atlikti kitus veiksmus, susijusius su šių sutarčių vykdymu.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikienė

2020-06-04

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO BENDRADARBIAVIMO SUTARČIŲ SUDARYMUI SU PASVALIO RAJONO SAVIVALDYBĖS ĮSTAIGOMIS IR MOKYTOJAIS**

**2020-06-04**

Pasvalys

**1. Problemos esmė.**

Vytauto Didžiojo universitetas šiuo metu rengia projektą pagal priemonę „Formaliojo ir neformaliojo mokymosi galimybių plėtra“ Nr. 3 09.4.2-ESFA-K-714-03. Pagrindinis projekto tikslas – vykdyti pedagogų perkvalifikavimo programas, kurios suteiks galimybes pedagogams studijuoti antrą mokomąjį dalyką ar dirbti pagal antrą specializaciją. Vienas iš projekto reikalavimų, suteikiantis papildomus balus projekto paraiškos vertinimo metu, tai sudarytos trišalės sutartys. Projekto lėšomis bus finansuojamos studijos tik konkretiems mokytojams, kurie bus sudarę trišales bendradarbiavimo sutartis tarp dirbančio mokytojo, mokyklos ir ugdymo institucijos steigėjo. Pagal projektą mokytojo kvalifikacijos kėlimo išlaidos padengiamos iš 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra.“ Steigėjas įsipareigoja projekto vykdymo laikotarpiu ir 2 metus po projekto pabaigos garantuoti  mokytojui darbo vietą švietimo teikėjo įstaigoje.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Su suinteresuotomis šalimis suderintas bendradarbiavimo sutarties projektas.

**3. Skaičiavimai, išlaidų sąmatos, finansavimo šaltiniai.**

Šiuo metu Sprendimo projekto įgyvendinimui lėšų nereikia. Mokytojų kvalifikacijos kėlimo išlaidos padengiamos iš 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra.“

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Sprendimo projektas parengtas Švietimo ir sporto skyriaus, Pasvalio Sporto mokyklos ir Pasvalio kultūros centro iniciatyva.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA:

1. Vytauto Didžiojo universiteto rektoriaus 2020-04-29 d. raštas Nr. 1-428 „Dėl bendradarbiavimo sutarties“.
2. Trišalė bendradarbiavimo sutartis.
3. Pasvalio sporto mokyklos direktorės 2020-06-03 d. raštas Nr. SR-50.
4. Pasvalio sporto mokyklos mokytojos 2020-06-02 d. prašymas.
5. Pasvalio kultūros centro direktoriaus 2020-06-04 d. raštas Nr. R2-135

Švietimo ir sporto skyriaus vyriausioji specialistė Ramunė Šileikienė